Arafat: Medicii școlari vor reveni în cabinete, odată cu deschiderea unităților de învățământ.
Raed Arafat a avut o intervenție la Marius Tucă Show, joi, pe Aleph News. Raed Arafat a vorbit despre posibilitatea revenirii la normalitate, dar și despre ce se va întâmpla odată cu deschiderea școlilor, din 8 februarie. Raed Arafat a afirmat că medicii școlari se vor întoarce în cabinetele din unitățile de învățământ.
Șeful Departamentului pentru Situații de Urgență (DSU), Raed Arafat, a spus, joi seara, la "Marius Tucă Show", că toți medicii școlari care au fost detașați la direcțiile de sănătate publică sau la centrele de vaccinare vor reveni în cabinetele școlare."Toți medicii care sunt de la școli vor fi mutați înapoi. Vom găsi soluții care să acopere medicii de la DSP-uri și centrele de vaccinare.Noi i-am folosit cât au fost suspendate cursurile cu prezență fizică. Acum, că se întorc la școala, se întorc și medicii", a spus Raed Arafat, la "Marius Tucă Show".Școlile se vor redeschide, parțial, în 8 februarie, odată cu debutul celui de-al doilea semestru.